আমরা নিজেদের বেলায় কতটুকু পক্ষপাতিত্ব করি? | Fundamental Attribution Error | Social Psychology
Channel: Khalid Hasan Zibon
Date: 2024-03-17

প্রথমেই, একটা থট এক্সপেরিমেন্ট দিয়ে শুরু করি।
ধরুন, আপনি অফিস ছুটির দিন বিকেলে বাসার পাশের টং দোকানে বসে আরামসে চা পান করছেন।
এক বয়স্ক চাচা মাথায় একটা ডালিতে করে টমেটো বিক্রি করছেন হেঁটে হেঁটে।
হঠাৎ কোত্থেকে একটা আপনার বয়সী ছেলে এসে লোকটাকে ধাক্কা দিয়ে দিলো, আর চাচার সব টমেটো রাস্তায় পড়ে গেলো!!
আপনি দেখছিলেন কি ঘটে! কিন্তু অবাক হয়ে দেখলেন, ছেলেটা কোনরকমে স্যরি বলে দ্রুত সরে পড়লো!
টমেটো তোলাতে একটুও হেল্প করার ইচ্ছা দেখালো না!
আপনি চাচার জন্য খুব ব্যথিত হলেন, নিজে গিয়ে ওনাকে টমেটো তোলাতে সাহায্য করলেন।
আর মনে মনে ভাবলেন, ছেলেটা কি বেয়াদব! একটুও মানবতা নাই!

এবার বিষয়টা অন্যদিক থেকে দেখি।
ধরুন আপনি হেঁটে হেঁটে  অফিসে যাচ্ছেন।
আজ, তৃতীয় দিনের মতো আপনি দেরী করে ফেলেছেন! আর একই মাসে ৩ দিন অফিসে দেরী করে গেলে আপনার একদিনের বেতন কাটা যাবে!
কিন্তু যাওয়ার পথে, হঠাৎ একজন বৃদ্ধ লোকের সাথে ধাক্কা খেলেন! লোকটি মাথায় একটা ডালিতে করে লেবু নিয়ে যাচ্ছিলেন ফেরী করে বিক্রি করতে।
আপনার সাথে ধাক্কা লেগে লোকটির লেবুগুলো পড়ে গেলো!

এখন এই মুহুর্তে আপনি কি করবেন?
তাড়াতাড়ি অফিসে গিয়ে পৌঁছে নিজের বেতন বা চাকরী বাঁচাবেন?
নাকি লোকটাকে স্যরি বলে লেবু তুলতে সাহায্য করবেন?
একাধিক গবেষণা বলে, আপনি এমন পরিস্থিতিতে হেল্প করবেন না।
সোজা অফিসে চলে যাবেন নিজের চাকরি বাঁচাতে!
মানুষ যখন তাড়ার মধ্যে থাকে, তখন তারা অন্যদের সাহায্য করতে চান না।
তাহলে, আপনি যে চাচাকে সাহায্য করার জন্য থামলেন না, আপনি কি খারাপ মানুষ? আপনার মধ্যে মানবতা নেই?
আপনি বলবেন, "অবশ্যই আছে! একটি বিশেষ পরিস্থিতি আমাকে এমন সিদ্ধান্ত নিতে বাধ্য করেছে।"

এবার, ফিরে আসি সেই প্রথম ঘটনায়। ছেলেটা যখন চাচাকে সাহায্য করলো না, তখন আপনি ধরে নিলেন সে বেয়াদব, মানবতা নাই! কিন্তু নিজের বেলায় যখন একই ঘটনা ঘটলো, তখন কিন্তু আপনি নিজেকে আর অমানবিক বা বেয়াদব বলবেন না। আপনি দায় চাপাবেন পরিস্থিতির ওপর! অর্থাৎ, অন্যদের ক্ষেত্রে পরিস্থিতি নয়, ব্যক্তিকে দায়ী করবেন, কিন্তু নিজের বেলায় ব্যক্তিকে নয়, পরিস্থিতিকে দায়ী করবেন।

ঠিক এই প্রবণতাটাকেই সোশ্যাল সাইকোলজিতে বলে ফান্ডামেন্টাল এট্রিবিউশন এরর, বা আমি যদি বাংলা করার চেষ্টা করি– ভুল হলে মাফ করবেন– "মৌলিক আরোপণ ত্রুটি।" অর্থাৎ, আমরা সার্বিক পরিস্থিতি বিবেচনা না করেই, কারও ওপর একটা জাজমেন্ট আরোপ করছি! এই ধারণার প্রবর্তক লি রস, তিনি একজন কানাডিয়ান - অ্যামেরিকান প্রফেসর ছিলেন, আমেরিকার স্টানফোর্ড ইউনিভার্সিটিতে। ১৯৭৭ সালের দিকে তিনি এই ধারণার প্রবর্তন করেন এবং তাঁর মতে এই থিওরিটাই সোশ্যাল সাইকোলজির ভিত্তি তৈরি করে!

তাহলে, এটা এড়ানোর উপায় কি?

এড়ানো খুব সহজ না, কারণ এটা আমাদের প্রাকৃতিক প্রবণতা! তবে সচেতনভাবে চেষ্টা করলে কিছুটা এড়ানো সম্ভব, এবং একটা সময়ে গিয়ে হয়তো আপনি পুরোপুরি এই বায়াস থেকে বেরিয়ে আসতে পারবেন! মোটাদাগে ৭টা জিনিস মাথায় রাখলে এটা এড়ানোর চর্চা করা সম্ভব।

তো চলুন, দেখে নেওয়া যাক সেগুলো কী কী!

১ নাম্বারে হচ্ছে, পরিস্থিতি বিবেচনা করা। কোন একটা ঘটনা দেখলে বা শুনলে, সাথে সাথেই একটা উপসংহারে না পৌঁছে, অন্যান্য কোন কোন বিষয় সেটাতে ভূমিকা রাখতে পারে, সেটা বিবেচনা করে দেখতে হবে।

২ নাম্বারে হচ্ছে, আরও তথ্য অনুসন্ধান করা। অর্থাৎ, আপনার স্বল্প পর্যবেক্ষণ থেকে সিদ্ধান্তে না পৌঁছে, আরও তথ্য জানার চেষ্টা করুন।

৩ নাম্বারে হচ্ছে, সহানুভূতির চর্চা করা। মানুষের প্রতি আরেকটু সহানুভূতিশীল হওয়া। অন্যদের যায়গায় নিজেকে বসিয়ে দেখা, যে ঐ পরিস্থিতিতে আপনি কি করতেন?

৪ নাম্বারে হচ্ছে, আপনার বায়াস এবং বিশ্বাসকে চ্যালেঞ্জ করা। নিজেকে প্রশ্ন করবেন, আপনি ভুলভাবে কাউকে বিচার করছেন না তো? আপনার আগের কোন বিশ্বাস বা ধারণা আপনাকে আসল চিত্রটা দেখায় বাঁধা দিচ্ছে না তো?

৫ নাম্বারে যেটা দরকার, সেটা হচ্ছে ওপেন মাইন্ডেড থাকা। আপনি যদি খোলামনে কোনকিছু বিচার করেন, নিজের প্রাথমিক ধারণা যে ভুলও হতে পারে, সেটা সম্পর্কে সচেতন থাকেন, তাহলে অনেকাংশেই আপনি এই বায়াস এড়াতে পারবেন।

৬ নাম্বারে বলা যায়, প্রতিটা মানুষ যে আলাদা, সেটা মেনে নেওয়া। মানুষ খুবই জটিল, মানুষের জীবন জটিল, প্রতিনিয়ত প্রতিটা মানুষ অনেক ধরনের পরিস্থিতির মধ্যে দিয়ে যায়, সেটা আমাদের মেনে নিতে হবে।

এবং ৭ নাম্বারে, ক্রিটিক্যাল থিঙ্কিং এর চর্চা করা। অর্থাৎ, আমাদের চিন্তাকে এমনভাবে সমৃদ্ধ করা, যেন কোন কিছু দেখেই আমরা বিশ্বাস না করে ফেলি, সিধান্ত না নিয়ে ফেলি। সেই ঘটনার পেছনে কোন তথ্যপ্রমাণ আছে কি না, সেটা খুঁজে দেখার চেষ্টা করি, যুক্তি দিয়ে বিচার বিশ্লেষণ করি, এবং আমাদের নিজের চিন্তায় কোথাও গ্যাপ রয়ে গেছে কি না, সেটা যাচাই করার চেষ্টা করি।

এগুলো করতে পারলে, আমরা মানুষ হিসেবে আরেকটু যৌক্তিক আচরণ করবো, সহানুভূতিশীল হতে পারবো!


0:00 একটা থট এক্সপেরিমেন্ট
2:25 মৌলিক আরোপণ ত্রুটি তত্ত্ব
3:34 কীভাবে এই প্রবণতা এড়াবেন?



===

হিউম্যান সাইকোলজি
সাইকোলজি টিপস
সাইকোলজি ট্রিকস
সাইকোলজি ফ্যাক্ট
সাইকোলজি অনুসারে
বিজ্ঞান
সমাজ বিজ্ঞান
আচরণ
হিউম্যান সাইকোলজি কিছু জানা কিছু অজানা
মানুষের সাইকোলজি বোঝার উপায়
সাইকোলজিক্যাল
সাইকোলজি কী বলে
সাইকোলজি কথা
সাইকোলজি গল্প
সাইকোলজি ট্রিকস বাংলা
সাইকোলজি টেস্ট
ম্যানেজমেন্ট 
লিডারশীপ
জুলি ঝুও
মেকিং অব এ ম্যানেজার
ব্যবস্থাপনা
মানব সম্পদ ব্যবস্থাপনা
দর্শন
ফিলসফি
ফিলোসফি
ফিলোসফী
বিচার করা
ধারণা
সমাজ মনোবিজ্ঞান